
ముంబై: గత ఏడాదిలో తమ సెక్యూరిటీ వ్యవస్థలపై అత్యాధునిక మాల్వేర్ దాడి జరిగిందని హిటాచీ పేమెంట్స్ సర్వీసెస్ అంగీకరించింది. పటిష్ఠవంతమైన సెక్యూరిటీ చర్యలు తీసుకున్నప్పటికీ ఈ సంఘటన జరిగినట్టు తెలిపింది. దీని వల్ల కస్టమర్లకు జరిగిన అసౌకర్యానికి చింతిస్తున్నట్టు పేర్కొంది. గత ఏడాది మే 21 నుంచి జూలై 11 వరకు మాల్వేర్ దాడి జరిగిందని తెలిపింది. పేమెంట్స్, ఇన్ఫర్మేషన్ సెక్యూరిటీ ఆడిట్ సంస్థ సిసా ఇన్ఫర్మేషన్ సెక్యూరిటీ ఇచ్చి తుది మదింపు నివేదికను అందుకున్న సందర్భంగా ఆ వివరాలను కంపెనీ వెల్లడించింది. సైబర్ సెక్యూరిటీకి సంబంధించి భారత రిజర్వు బ్యాంకు ఒక కమిటీని ఏర్పాటు చేస్తున్నట్టు ప్రకటించిన మరుసటి రోజే హిటాచీ ప్రకటన వెలువడటం విశేషం. కాగా డేటా సెక్యూరిటీ ఉల్లంఘన కారణంగా 32 లక్షల కార్డుల సమాచారం చౌర్యానికి గురైన విషయం తెలిసిందే. దేశీయ బ్యాంకింగ్ రంగంలో ఇంత భారీ స్థాయిలో కార్డుల వివరాలు ఎన్నడూ దోపిడికి గురికాలేదు. కాగా డేటా తస్కరణ కారణంగా 600 మంది కస్టమర్లు కనీసం 1.3 కోట్ల రూపాయలు నష్టపోయినట్టు నేషనల్ పేమెంట్స్ కార్పొరేషన్ ఆఫ్ ఇండియా (ఎన్పిసిఐ) ఇప్పటికే వెల్లడించింది. ఈ ఉదంతం వల్ల కార్డుల ఆధారిత లావాదేవీల సెక్యూరిటీపైనా అనుమానాలు చెలరేగాయి. చాలా బ్యాంకులు ముందస్తు చర్యలకు దిగాయి. తమ ఎటిఎం పిన్ నెంబర్ను మార్చుకోమని కస్టమర్లకు సూచించాయి. డెబిట్ కార్డులు హ్యాకింగ్కు గురైన అంశాన్ని నేషనల్ పేమెంట్స్ కౌన్సిల్ ఆఫ్ ఇండియా సీరియ్సగా తీసుకుంది.

mumbai: gatha edaadilo tama security vyavasthalapai atyaadhunika malver daadi jarigindani hitachi paments survices angeekarinchindi. patishtavantamaina security charyalu teesukunnappatiki ee sanghatana jariginattu telipindi. deeni valla kastamarlaku jarigina asoukaryaaniki chintistunnattu perkondi. gatha edaadi mee 21 nunchi juulai 11 varaku malver daadi jarigindani telipindi. paments, infermation security audit samstha sisa infermation security ichi tudi madimpu nivedikanu andukunna sandarbhamgaa aa vivaraalanu company velladinchindi. saibar securityki sambandhinchi bhaarata rijarvu byaanku oka kamiteeni erpaatu chestunnattu prakatinchina marusati roje hitachi prakatana veluvadatam visesham. kaga data security ullanghana kaaranamgaa 32 lakshala kaardula samacharam chouryaaniki guraina vishayam telisinde. desheeya banking rangamlo inta bhari sthaayilo kaardula vivaraalu ennaduu dopidiki gurikaledu. kaga data taskarana kaaranamgaa 600 mandi kastamarlu kaneesam 1.3 kotla roopaayalu nashtapoyinattu neshanal paments carporation af india (enpici) ippatike velladinchindi. ee udantam valla kaardula aadhaarita lavadevila securitypyna anumaanaalu chelaregaayi. chala byaankulu mundastu charyalaku digaayi. tama atm pin nembarnu marchukomani kastamarlaku suuchimchaayi. debit kaardulu hackingku guraina amsaanni neshanal paments counsil af india seeriysagaa teesukundi.